kardosdrur/scandi-wiki huggingface dataset:
Morten Løkkegaard

Morten Løkkegaard (født 20. december 1964 i Helsingør) er journalist, kommunikationsrådgiver, tidligere tv-vært og nuværende medlem af EU-parlamentet.

Liv og karriere 
Morten Løkkegaard er uddannet fra Danmarks Journalisthøjskole i 1988. Han arbejdede derefter et år på Jyllands-Posten. Fra 1990 til 2005 var han ansat hos Danmarks Radio, først som politisk reporter, hvor han bl.a. dækkede Tamilsagen. I 1993 var Løkkegaard medforfatter på bogen Magtens mænd : En bog om Tamil-sagen. I 1995 blev Løkkegaard tildelt det prestigefyldte German Marshall Fellowship og et ophold i USA. Fra 1996 til 2005 var Løkkegaard studievært for TV-Avisen, redaktør og vært for Søndagsmagasinet og desuden som vært for politiske programmer, nytårskavalkader og underholdningsprogrammer.

Fra 2005 blev Morten Løkkegaard selvstændig med firmaet Løkkegaard Kommunikation, det første år som associeret partner i Jøp, Ove & Myrthu. Løkkegaard Kommunikation har siden været Løkkegaards faste base, sideløbende med hans politiske aktiviteter. Fra 2015 indgår Løkkegaard Kommunikation i fast samarbejde med strategikonsulent Claus Bindslev og hans firma Bindslev A/S. Samarbejdet omfatter desuden den gamle DR-kollega, Søren Kasters PR-bureau, Kasters, samt EU-eksperten og tidligere chef for Dansk Industris EU-kontor, Sinne Conan, og hendes EU-rådgivningsfirma, Konsentio – alle samlet i et konsulenthus i det gamle Mejeri Enigheden på Nørrebro.

Privat 
Løkkegaard bor sammen med Connie Dahl Løkkegaard og tre sammenbragte børn i Charlottenlund nord for København. Sammen har de en datter. Morten Løkkegaard har været gift med Paula Larrain, som han har en søn med. Løkkegaard interesserer sig for bl.a. skiløb, filosofi, rødvin og religion og opfatter sig som kulturkristen.

Medlem af Europa-Parlamentet 
Morten Løkkegaard blev ved Europa-Parlamentsvalget 2009 indvalgt som den anden af Venstres tre valgte kandidater, men fik ikke genvalg i 2014 hvor 44.010 personlige stemmer kun rakte til positionen som førstesuppleant. Da partiets medlem Ulla Tørnæs udtrådte af parlamentet den 29. februar 2016 på grund af sin udnævnelse til dansk minister, kom Løkkegaard dog i Europa-Parlamentet igen. Ved Europa-Parlamentsvalget i Danmark i 2019 blev Løkkegaard genvalgt.

Referencer

Eksterne henvisninger 
 Løkkegaard Kommunikation 
http://www.mortenloekkegaard.dk 

Journalister fra Danmark
Tv-værter fra Danmark
Politikere fra Venstre
Medlemmer af Europa-Parlamentet fra Danmark 2009-2014
Medlemmer af Europa-Parlamentet fra Danmark 2014-2019
Medlemmer af Europa-Parlamentet fra Danmark 2019-2024
Personer fra Helsingør
Ansatte i DR
Personer i Kraks Blå Bog
Medlemmer af Gentofte Kommunalbestyrelse
Kommunalbestyrelsesmedlemmer fra Venstre
MMA (kampsport)

Mixed martial arts (MMA) er en moderne kampsport, hvor deltagerne forsøger at vinde over hinanden ved at benytte sig af en række kampsportsteknikker fra forskellige kamsportsarter; heraf navnet mixed martial arts.

Historie 

I oldtiden i Kina, eksisterede kampsport leitai.

Pankration var olympiske kampsport fra 648 fvt.

Lignende sportsgrene eksisterede i oldtiden i Egypt, India og Japan.

Kampsporten blev introduceret i 1993 i form af "Ultimate Figthing", da Gracie familien fra Brazilien stiftede Ultimate Fighting Championship i USA.
I dag er kampsporten kendt under navnet mixed martial arts (MMA).

Sporten har været betragtet som kontroversiel i en lang årrække, da sporten blev kendt som "Ultimate Fighting". Efterfølgende har sporten været igennem ændringer af reglementet med henblik på at finde større accept blandt publikum.

Reglement 
Konkurencerne foregår i et bur eller ring og vindes ved, at dommeren stopper kampen, når han vurderer, at en fighter ikke kan forsvare sig selv, hvis en af deltagerne mister bevidstheden på grund af knock-out eller strangulering, eller den ene af deltagerne overgiver sig ved at klappe på gulvet eller på modstanderen, kaldet Tap-Out.
Derudover er der dommere til stede til hver kamp, som i tilfælde af der hverken forekommer knockout, submission eller tap-out under kampen, vurderer kampens forløb på point og dermed afgør kampen, såfremt begge sportsudøvere står lige efter kampens afslutning.

Organisering 
MMA i Danmark organiseres af Danish Mixed Martial Arts Federation (DMMAF). DMMAFs målsætning er medlemskab af Danmarks Idræts Forbund (DIF), hvilket endnu ikke er opnået.

Se også 

 Martin Kampmann

Eksterne henvisninger 

 Den officielle hjemmeside for Danish Mixed Martial Arts Federation (DMMAF).

Referencer 

 
Kampsport
Zitilites

Zitilites er fjerde studiealbum fra den danske rockgruppe Kashmir, og blev udgivet i 2003. Titlen på albummet skal læses og forstås som det engelske ord City-lights.

De tre første numre i rækkefølgen, samt nummeret "Melpomene" er blevet udgivet som singler.

Spor

Petite Machine 
En EP med titlen Petite Machine udkom digitalt i USA den 29. september 2009. Det er Kashmirs første udgivelse i USA.

Hitliste- og salgsplacering

Referencer

Eksterne henvisninger 
 

Album fra 2003
Kashmir-album
Caspar Wessel

Caspar Wessel (født 7. eller 8. juni 1745 i Jonsrud ved Vestby, død 25. marts 1818 i København) var en dansk-norsk matematiker. Hans ældre bror var forfatteren Johan Herman Wessel.

Wessel blev født i Vestby i Akershus i Norge. Efter afsluttede gymnasiestudier flyttede han i 1763 til Danmark for at fortsætte sit studium (Norge havde i sin tid ikke eget universitet.) Han blev cand.jur i 1778. Fra 1794 arbejdede han som landmåler og blev i 1798 kongelig inspektør for landmåling.

Den matematiske del af landmålingen førte ham til at udforske en geometrisk tolkning af de komplekse tal, og han skrev en grundlæggende afhandling: Om directionens analytiske betegnelse, som blev publiceret i 1799 af Videnskabernes Selskab. Da den var skrevet på dansk, forblev resultaterne relativt ukendte, og Jean Robert Argand og Carl Friedrich Gauss kom senere, uafhængigt af Wessel, frem til de samme metoder. I dag regnes Wessel imidlertid som ophavsmand til idéen om at repræsentere komplekse tal som punkter i den komplekse plan; et koordinatsystem med en reel akse og en imaginær akse. Hans publikation blev genudgivet på fransk i 1899 og på engelsk med titlen On the analytic representation of direction i 1999.

Han er begravet på Assistens Kirkegård.

Referencer 

Matematikere fra Danmark
Matematikere fra Norge
Personer i oplysningstiden
Danskere i 1700-tallet
Danskere i 1800-tallet
Caspar 2
Personer i Dansk Biografisk Leksikon
Jurister fra Danmark
Kærbøl (Esbjerg Kommune)

Kærbøl er en landsby nær Ribe i Sydvestjylland med , beliggende i Farup Sogn. Landsbyen ligger i Esbjerg Kommune og hører til Region Syddanmark.

Kærbøl er sammenvokset med Nørre Farup og Farup Kirkeby til ét byområde. Største virksomhed i landsbyen er Logitrans maskinfabrik. Byens skole blev nedlagt i 2008.  Fra Farup Kirkeby er der knap 6 kilometer til Ribe.

Kilder 

Byer i Esbjerg Kommune
Requiem for a Dream

Requiem for a Dream er en amerikansk film fra 2000. Den er baseret på en bog af Hubert Selby, Jr. og er instrueret af Darren Aronofsky. Filmen har Ellen Burstyn, Jennifer Connelly, Marlon Wayans og Jared Leto i hovedrollerne.

Medvirkende 
 Ellen Burstyn som Sara Goldfarb
 Jared Leto som Harry Goldfarb
 Jennifer Connelly som Marion Silver
 Marlon Wayans som Tyrone C. Love
 Christopher McDonald som Tappy Tibbons
 Mark Margolis som Mr. Rabinowitz
 Louise Lasser som Ada
 Marcia Jean Kurtz som Rae
 Sean Gullette som Arnold the shrink
 Keith David som Big Tim, Marion's pimp
 Dylan Baker som Southern Doctor
 Ajay Naidu som Mailman
 Ben Shenkman som Dr. Spencer
 Hubert Selby, Jr. som Laughing guard
 Darren Aronofsky (ukreditret) som Visitor

Referencer

Eksterne Henvisninger 

Amerikanske film fra 2000
Dramafilm fra USA
Engelsksprogede film
Film instrueret af Darren Aronofsky
San Damiano (Assisi)

San Damiano er en lille kirke med tilhørende kloster, som ligger lige udenfor Assisi. Denne kirke spiller en stor rolle for begge de to helgener Frans og Clara.

Det vides, at kirken fandtes allerede i det 11. århundrede. Da Frans kom til den i 1206 og bad foran dens gamle byzantinske krucifiks var den meget forfalden. I den tid søgte den unge Frans en anden vej for sit liv, bl.a. ved at bede til Gud i de små mere eller mindre forladte og forfaldne kirker rundt om Assisi. Her i San Damiano hørte han den korsfæstedes stemme tale til sig og sige: "Frans, gå hen og genopbyg min kirke, den er ved at falde sammen." Han begyndte med at tage ordene helt bogstaveligt og arbejde på en restaurering af kirken. Dette var årsag til konflikt med faderen, fordi han solgte tøjruller fra faderens forretning for at finansiere byggeriet. Først senere opfattede han ordene på en mindre bogstavelig måde.

I 1212 sluttede Clara sig til den franciskanske bevægelse. Hun og hendes ordenssøstre kom til at bo i S. Damiano, og her døde hun i 1253. I S. Damiano-klosteret kan man stadig fra Claras tid se dormitorium, sovesal og refektorium, spisesal og stedet, hvor søstrene bad deres tidebønner. Det er altsammen meget enkelt og fattigt.

Ved San Damiano har Frans også skrevet sin salme, hvor han priser Gud for skabning (Cantico delle Creature eller på dansk Solsangen). Den er noget af det ældste skrevet på folkesproget, italiensk, i stedet for på latin. Den findes i moderne gendigtning i Den danske Salmebog (nr. 17) .

Eksterne henvisninger 

Franciskanske kirker
Kirker i Italien
Wolfgang Petersen

Wolfgang Petersen (født 14. marts 1941, død 12. august 2022) var en tysk (frisisk) filminstruktør.

Efter at have opnået international anerkendelse med filmen Das Boot i 1981 fortsatte Wolfgang Petersen sin karriere i Hollywood med bl.a. actionfilmene Air Force One, The Perfect Storm og Troja.

Filmografi 
 2006: Poseidon
 2004: Troja (Troy)
 2000: The Perfect Storm 
 1997: Air Force One
 1995: Outbreak
 1993: Lige på kornet (In the Line of Fire)
 1991: Dødeligt bedrag (Shattered)
 1985: Fjender (Enemy Mine)
 1984: Den uendelige historie (Die uendliche Geschichte)
 1981: Das Boot
 1977: Die Konsequenz
 1973: Einer von uns beiden
 1969: Ich werde dich töten

Referencer

Eksterne henvisninger 

 

Filminstruktører fra Tyskland
Personer døde af kræft
Maurice De Waele

Maurice De Waele (27. december 1896 – 14. februar 1952) var en belgisk cykelrytter, født i Lovendegem i Belgien.
Han er mest kendt for at have vundet Tour de France i 1929. Derudover blev han nummer 2 i 1927, 3 i 1928 og 5´er i 1931.

Eksterne henvisninger 

 

Mandlige cykelryttere fra Belgien
Tour de France-vindere
San Damiano

San Damiano kan have flere betydninger:

 San Damiano (Assisi) − en lille kirke med tilhørende kloster, som ligger lige udenfor Assisi
 San Damiano d'Asti − en italiensk by i regionen Piemonte i Italien
Amdi Petersens Armé

Amdi Petersens Armé var et dansk hardcore punk-band. Bandets lyd var inspireret af tidlig US hardcore. Musikken var simpel, rå, hurtig og med danske tekster. Bandets navn er inspireret af navnet på den danske grundlægger af skolesamarbejdet "Tvind", Mogens Amdi Petersen. Medlemmer af bandet blev senere en del af andre punkbands, såsom No hope for the kids og Gorilla Angreb. Tommas "Banger" Svendsen var desuden medstifter af pladeselskabet Kick'n'Punch, der udgav de fleste danske punk bands i perioden.

Medlemmer 
 Amdi Peter (vokal og guitar)
 Skralle (trommer)
 Tommas Svendsen (bas)

Derudover har forskellige liveguitarister optrådt med bandet.

Diskografi 
 s/t demo (band 1999)
 Amdi Petersens Armé E.P. 7" (Kick'n'Punch, 2000)
 Blod ser mere virkeligt ud på film 7" (Kick'n'Punch, 2002)
 Blod ser mere virkeligt ud på film 7" (Havoc, 2002)

Kompilationer 
 København I Ruiner 2x7" (Kick N Punch 2003)
 Histeria 2 lp (Lengua Armada 2003)

Eksterne henvisninger 
 Amdi Petersens Armé live på The Babylon i Minneapolis med numrene "Hardcore Del II" og "Bagfra" (YouTube)
 Amdi Petersens Armés danske pladeselskab/label. 
 Amdi Petersens Armés andet pladeselskab/label.
 Amdi Petersens Armé i "Dansk Punk og New-Wave historie 1977-2002"
 MySpace-side

Punkgrupper fra Danmark
Musikgrupper fra Danmark
Fritz Walter

Fritz Walter (31. oktober 1920 i Kaiserslautern – 17. juni 2002 i Alsenborn) var en meget populær tysk fodboldspiller. Han spillede, med afbrydelser, på det tyske landshold fra 1941 til 1958. I 61 landskampe scorede han 33 gange. Han blev indkaldt i 1942, og kom først hjem ved 2. verdenskrigs slutning. Derefter fortsatte han med at spille hos 1. FC Kaiserslautern (hvor han havde spillet inden krigens begyndelse), der blev tyske mestre med ham som kaptajn og frontfigur i 1951 og 1953. Fritz Walter var ligeledes kaptajn på det tyske hold der slog de "Magiske Magyarer" i VM-finalen 1954. Den 20. Juni 1959 valgte han at stoppe som aktiv fodboldspiller. 

Næsten ligeså legendarisk som Fritz Walter selv er begrebet "Fritz-Walter-Wetter" ("Fritz-Walter-vejr"). Fritz Walter foretrak at spille i regn, efter han havde fået malaria under anden verdenskrig, derfor betyder "Fritz-Walter-Wetter" altså regnvejr. 

Walter startede allerede med at spille fodbold som 8-årrig, da han startede i Kaiserslauterns ungdomsafdeling. I en alder af kun 17 år spillede han sin første kamp for førsteholdet, hvor han fortsat trofast helt frem til han stoppede med at spille fodbold. Han afslog bl.a. flere lukrative tilbud fra Spanien og Italien. Han blev en legende i indenfor tysk fodbold og især i Kaisersalutern hvor han fik klubbens stadion opkaldt efter sig, Fritz Walter Stadion.

Eksterne henvisninger 

Fodboldspillere fra Tyskland
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra 1. FC Kaiserslautern
Verdensmestre i fodbold
Personer fra Rheinland-Pfalz
Pesto

Pesto er en italiensk sauce af friske basilikumblade, hvidløg, pinjekerner, olivenolie, Parmigiano Reggiano-ost og salt. Pesto spises ofte med pasta, kiks eller brød og serveres til salater.

Oprindeligt indeholdt saucen ikke basilikum. Ost og olivenolie var hovedingredienserne.

I industrien erstattes pinjekerner ofte af cashewnødder eller valnødder, da de er billigere og har den samme konsistens. Parmigiano Reggiano-osten erstattes også ofte af billigere ostetyper som  Grana Padano.

Eksterne henvisninger 

 Klassisk opskrift på genoveask pesto (engelsk) 

Mad fra Italien
Sovse
Eremo delle Carceri (Assisi)

Eremo delle Carceri er i dag et lille kloster placeret på siden af bjerget Monte Subasio højt over Assisi. Men engang var skoven på bjerget et sted, hvor eremitter og andre, der søgte Gud, gik op til ensomheden og stilheden.

Her søgte også Frans af Assisi og hans første brødre op for at bede i skoven. Og de boede under deres ophold i huler, som stadig findes i området.

Senere – i 15. årh. – blev der bygget et lille kloster af Sankt Bernardino da Siena. I klosterbygningerne indgår det oprindelige skovkapel og også den hule, hvor Frans søgte tilflugt under sine meditationer på bjerget.

Kirker i Italien
Franciskanske klostre
Fiskemel

Fiskemel fremstilles ved tørring og formaling af hele eller dele af fisk. Fiskemel har et højt indhold af protein. Fiskemel anvendes i foder til opdræt af fisk, men også i foder til smågrise, fjerkræ og kæledyr.

De mest anvendte arter af skandinavisk fiskemel er tobis, brisling og sperling. På grund af sammensætningen af de forskellige fedtsyrer er kvaliteten af skandinavisk fiskemel højere end fiskemel fremstillet af fisk fra varmere have.
Øvrige fiskearter, fanget i koldere vande, er bedre beskyttet fra fangst til fremstilling af fiskemel, end det gør sig gældende i de varmere have.

Fiskemelfremstillingen foregår i nedenstående processer:
Fisken forarbejdes ved at blive kogt, presset sammen, centrifugeret, inddampet og tørret. Resultatet bliver til sidst ca. 22% fiskemel og 6% fiskeolie.

Fiskeri
Foder
Jeanneke Pis

Jeanneke Pis er en ca. 50 cm høj limstensstatue og springvand, der er skabt som et kvindeligt modstykke til byen  Bruxelles' berømte vartegn, Manneken Pis, der siden 1619 har stået på et hjørne af byens mest prominente torv,  Grand-Place.

Statuen forestiller en lille nøgen pige, der glad sidder på hug og tisser. Hun er en af i alt tre  tissende figurer i byen, Manneken Pis, Jeanneke Pis og Zinneke Pis, sidstnævnte uden springvand. Jeanneke Pis fungerer som ønskebrønd, og de indkomne mønter går til kræftforskning.

Jeanneke Pis blev til i 1985 på initiativ af den nu afdøde restaurationsejer Denis-Adrien Debouvrie. I 1987 blev den opstillet i en lille gyde, l'Impasse de la Fidélité, mellem nr. 10 og 12 ved Delirium Café. Om natten er skulpturen beskyttet af et gitter.

Grundet de belgiske copyright-regler er det ikke muligt på wikipedia at vise et billede af figuren, det vil blive betragtet som et forsøg på at plagiere værket. Der er imidlertid mange billeder af hende på f.eks. flicker.com.

Referencer 

Skulpturer
Bruxelles
Sojaolie

Soja er den vigtigste olieplante i verden. Produktionen er steget meget i de senere år. USA, Brasilien, Argentina og Kina er de største producenter. Sojaolie er den klassiske olie i det asiatiske køkken.

Sojabønnens bælg indeholder 2-4 gule frø. Frøenes skal udgør 6-8% af vægten og er meget fiberrig. Sojabønnen dyrkes fortrinsvist for dens høje indhold af olie. Olien er et produkt, som har meget højt indhold af flerumættede fedtsyrer, (54% linolsyre, 8% linolensyre) og lavt indhold af mættede fedtsyrer. 
Olien bliver hovedsageligt udvundet af sojabønnerne ved ekstraktion, men sojaolie fås også varmpresset. Sojaolie anvendes mest til produktion af margarine. Man kan købe olien ren eller blandet med rapsolie, så bliver den som regel solgt som mad- eller salatolie. Sojaolie smager mildt, men nogle typer kan have en svag fiskeagtig aroma. Selv om olien indeholder mange flerumættede fedtsyrer, er sojaolie relativt varmestabil. Derfor kan den godt bruges til at stege i.

Biproduktet efter ekstraktion kaldes sojaskrå. Sojaskrå bruges til dyrefoder. Evt. Laves det til sojamel, som bliver brugt i fødevareproduktionen.

Madolier
Vegetabilske olier
Amaliegade

Amaliegade er en gade i København og strækker sig fra Sankt Annæ Plads over Amalienborg slotsplads til Esplanaden. Gaden ses første gang i en bebyggelsesplan fra 1649 under navnet Danmarksgade, ligesom Bredgade den gang hed Norgesgade. Her fik dronning Sophie Amalie anlagt de haver, som før svenskernes belejring i årene 1658-1660 havde ligget ved Vesterport. I sammenhæng med haverne byggede man også lystslottet Sophie Amalienborg, som nedbrændte i 1689.

I Amaliegade lå indtil 1895 Almindelig Hospital.

Maleren Martinus Rørbyes forældre boede i Amaliegade, og omkring 1825 malede han billedet Udsigt fra kunstnerens vindue fra forældrenes hus.
På daværende tidspunkt var der fra beboelsen udsigt over vandet til Nyholm, og på billedet ses, foruden lejlighedens interiøret omkring vinduet, også en del af Københavns havn.

Henvisninger

Se også 
 Det Gule Palæ
 Det Classenske Bibliotek

Eksterne henvisninger 

Gader i Indre By (København)
Flying Enterprise

Flying Enterprise Standardskib af typen C1-b bygget i 1944 i USA. Det blev oprindelig døbt Cape Kumakari og gjorde konvojtjeneste under 2. verdenskrig.

I 1947 blev fartøjet solgt til det amerikanske rederi Isbrandtsen Company, hvor navnet blev ændret til Flying Enterprise. Det gjorde herefter tjeneste på den nordlige del af Atlanterhavet de følgende fem år som almindeligt fragtskib.

Tidligere var alle skibe nittede, men den nye og hurtige teknik under 2. verdenskrig var svejsede skibe. Liberty-klassen var således også svejsede. Imidlertid viste det sig, at de især på skrogets midte havde et problem med svejsningen. Flying Enterprise var ingen undtagelse. Således opdagede man den 28. december i meget hård sø og ca. 300 sømil fra England begyndende revner i skroget, umiddelbart agter for overbygningen. Besætningen foretog interimistiske reparationer, hvorefter man forsøgte at fortsætte sejladsen.

Den næste morgen begyndte skibet at krænge kraftigt med en slagside på 45°, hvorefter det blev besluttet at forlade skibet. Nødsignaler blev afsendt og det amerikanske troppetransportskib General A.W. Greely  og det amerikanske dampskib Southland reagerede og kom til undsætning. Besætning og passagerer blev evakueret og reddet, dog med tab af et enkelt menneskeliv. Skibets kaptajn, den danskfødte Kurt Carlsen, valgte at blive om bord. Han nægtede at forlade skibet før det enten sank eller var blevet bugseret til en sikker havn.

Den engelske slæbebåd Turmoil ankom den 3. januar og flere forsøg blev gjort for at etablere et slæb – men uden resultat. Næste dag den 4. januar fik Carlsen selskab af slæbebådens styrmand Kenneth Dancy, og sammen fik de etableret et slæb og påbegyndte bugsering med England som destination. På dette tidspunkt var slagsiden på skibet mellem 60 og 65°.
  
Bugseringen var en succes, indtil 40 sømil fra den engelske by Falmouth. På dette tidspunkt sprang slæbetovet. Der blev gjort flere forsøg på at genetablere forbindelse med slæbebåden, men alle uden resultat. Krængningen var nu omkring 80°, og skibet lå så lavt i vandet, at Carlsen og Dancy så sig nødsaget til at forlade skibet, som sank den 10. januar 1952.

Lige siden har der været mangfoldige spekulationer over, hvorfor kaptajnen holdt ud så længe. Der har bl.a. været teorier om, at lasten indeholdt stats- eller militærhemmelige sager.

En del af skibets last blev bjerget af det italienske firma Sorima i 1960. I bjergningsaftalen blev firmaet pålagt at holde den bjergede last hemmelig.

Skibets last 
Skibets hemmelige last var Zirconium (Zr). Det skulle bruges til reaktoren i den første atomdrevne ubåd USS Nautilus (SSN-571). Projektet blev forsinket 1 år.

Referencer og kilder 

  »Kurt Carlsens story of life told to Bjarne Bekker«

Se også 
 Kaptajn Carlsens kamp for "Flying Enterprise", ugerevy om Carlsens forsøg på at redde skibet

Eksterne henvisninger 

 Flying-enterprise.øavisen.dk - Biografier om Kurt Carlsen, udgivet på hhv. dansk og engelsk i 2011 og 2012 
 Reportage fra Politikens Filmjournal nr. 124, 1952.
 New York hylder Carlsen, reportage fra Politikens Filmjournal nr. 126, 1952.

Skibe fra USA
Alfredo di Stéfano

Alfredo di Stéfano (født 4. juli 1926 i Buenos Aires, Argentina, død 7. juli 2014) var en argentinsk/spansk fodboldspiller. Han var angriber med en fremragende teknik og fik tilnavnet ”Den blonde pil” (på grund af hans lyse hår og hurtighed). Di Stefano debuterede som 16-årig for River Plate i Primera División de Argentina, blev lejet ud til Huracán og kom som 20-årig retur til River Plate. Da der kom en spillerstrejke i Argentina tog han til Colombia, hvor han spillede for hovedstadsklubben Millionarios og blev topscorer to sæsoner i træk. Derefter gik turen til Real Madrid, hvor han i ti år spillede 510 kampe, scorede 428 mål og vandt et utal af trofæer.

Han skulle egentligt have været til Barcelona, men da Real Madrid var General Francos hold ændrede de reglerne flere gange. Selvom Alfredo di Stéfano havde skrevet under på en kontakt med Barcelona, blev den erklæret udgyldig, og de spanske fodbold forbund sagde han skulle spille et år for hver klub, startende med Real Madrid, men det ville Barcelona ikke gå med til.

Alfredo di Stefano nåede otte landskampe og seks mål for Argentina og 31 landskampe og 23 mål for Spanien. I løbet af karrieren vandt han det argentinske mesterskab 1947, Copa America 1947, det colombianske mesterskab 1951 og 1952, det spanske mesterskab 1954, 1955, 1957, 1958, 1960, 1961, 1962, 1963 og 1965 og Europa cuppen for mesterhold 1956, 1957, 1958, 1959 og 1960. Efter spillerkarrieren blev han træner for argentinske, portugisiske og spanske klubber med succes.

Referencer

Eksterne henvisninger 

Fodboldspillere fra Argentina
Fodboldtrænere fra Argentina
Fodboldspillere fra Spanien
Fodboldspillere fra Club Atlético River Plate
Fodboldspillere fra Real Madrid CF
Personer fra Buenos Aires
Fodboldtrænere fra Real Madrid CF
Fodboldtrænere fra Sporting Clube de Portugal
Fodboldspillere fra RCD Espanyol
Fodboldspillere fra Millonarios
Fodboldtrænere fra Valencia CF
Fodboldtrænere fra Club Atlético River Plate
Fodboldtrænere fra Club Atlético Boca Juniors